Adam van Düren

Adam van Düren (iblant også Adam von Düren, født før 1487, død etter 1532) var en tysk skulptør og byggmester som arbeidet i Sverige og Danmark mellom 1487 og 1532. Hans arbeider ble utført i en tung, plastisk stil.

I 1498 utformet han hvelvet og fullbyrdet koret i Linköping domkirke. Han utførte også arbeider på Linköpings slott.

Adam van Düren var byggmester da Glimmingehus ble oppført 1499-1505, der har han i veggen også etterlot et signert verk. Under Christian II forsterket han deler av Storkyrkan i Stockholm slik at taket kunne bære kanoner rettet mot Slottet Tre kronor i 1521. Han etterlot en relief på den såkalte Ålpelaren med et bilde av to løver som forsøkte å fange en ål og en tekst på plattysk.

Blant hans andre verk kan nevnes restaurering, og flere skulpturer ved Lund domkirke som ble utført 1513-14.

 Referanser 

Litteratur
 Adam Van Duren. A German Stone Mason in Scandinavia in the Early Sixteenth Century, Jan Svanberg, "Hafnia:Copenhagen Papers in the History of Art", 1976, S. 125-139.
 Media Familjelexikon, Bonniers 1979.

 Eksterne lenker 


Kategori:Tyske billedhuggere
Kategori:Tyske arkitekter
Kategori:Fødsler på 1400-tallet
Kategori:Dødsfall på 1500-tallet